Vagtchefen hos Midt- og Vestjyllands Politi har en formodning om, hvordan udlejningstoget kunne starte de mange brande.

- Der er tale om et gammelt veterantog, som man kan leje til udflugtsmål og søge om tilladelse til at køre med på jernbanen. Der er vist sket det, at der utilsigtet er skudt gløder op gennem skorstenen. Og der skal måske ikke så meget til, fordi det er lidt tørt for tiden.

V-politiker: Det er ærgerligt

Kristian Pihl Lorentzen fortæller, at han først ud på eftermiddagen blev klar over, at toget havde været årsag til de mange brandslukninger.

- Det er jeg da ærgerlig over. Men jeg havde fået myndighedernes tilladelse til at køre med toget. At der så er gnister fra toget, der tænder ild til noget, det kan jeg kun beklage.